Астанада ересектер арасында қызылша жұқтыру жағдайы жиіледі
DATE: 16:01, 26 Қаңтар 2024 | GMT +5
TITLE: Астанада ересектер арасында қызылша жұқтыру жағдайы жиіледі
URL: https://kaz.inform.kz/news/astanada-eresekter-arasinda-kizilsha-zhuktiru-zhagdayi-zhiled-135897/
META: DATE: 16:01, 26 Қаңтар 2024 | GMT +5
TOTAL WORDS: 149
AUTHOR(S):
TEXT: Маманның айтуынша, Астанада қызылша бойынша эпидемиологиялық жағдай тұрақсыз деп бағалануда. Осы аптада тәулігіне 48-ге жуық жағдай тіркелді. «Қаңтар айының басынан бері елордада қызылшаның 1 029 бастапқы және 321 расталған жағдайы тіркелді, оның ішінде 14 жасқа дейінгі балалар арасында – 227 жұқтыру жағдайы бар. Науқастардың 68%-дан астамы – бұрын қызылшаға қарсы екпе алмағандар, бұл инфекцияның елордада таралуына әкелді», - деді С. Бейсенова Астана қаласының коммуникациялар қызметінде өткен брифингіде. Соңғы аптада қызылша ауруының көрсеткіші алдыңғы аптамен салыстырғанда 1, 1 есеге өсті. Өткен жаңа жылдық мереке кезінде әлеуметтік қарым-қатынастың артуына байланысты ересектер арасында қызылша жұқтырудың 49-дан 71 жағдайға дейін өсуі байқалады. «Ал 1 жасқа дейінгі және 3 жастағы балалар арасындағы сырқаттану керісінше желтоқсан айымен салыстырғанда төмендеген. Мәселен, 1 жасқа дейінгі науқас балалардың үлес салмағы 14%-дан 8%-ға дейін және 3 жастағы балалар үлесі – 22%-дан 16%-ға дейін төмендеді. Оған қосымша жаппай иммундау көмектесті. Яғни, вакциналау тиімділігін жоққа шығару мүмкін емес», - дейді спикер
